**Δυνατότητα διατήρησης ιδρυματικού λογαριασμού για τους απόφοιτους του ΤΕΦΑΑ-ΑΠΘ**

Σας ενημερώνουμε ότι οι φοιτητές του ΑΠΘ μπορούν πλέον μετά την αποφοίτησή τους να διατηρήσουν τον ιδρυματικό λογαριασμό που χρησιμοποιούσαν κατά τη διάρκεια των σπουδών τους στο ΑΠΘ.   
  
Η δυνατότητα παρέχεται σε όλους τους προπτυχιακούς φοιτητές και σε μεταπτυχιακούς φοιτητές και υποψήφιους διδάκτορες τα στοιχεία των οποίων περιλαμβάνονται στην Πανεπιστημιακή Υπηρεσία Καταλόγου ([ΠΥΚΑ](http://pyka.auth.gr/)). Οι απόφοιτοι, διατηρώντας τον λογαριασμό τους, μπορούν:

* να εξασφαλίσουν τη συνέχεια της επικοινωνίας με το πανεπιστημιακό email μέσα από την σελίδα [accounts.auth.gr](http://accounts.auth.gr/)
* να εγγραφούν στην πύλη αποφοίτων για πρόσβαση σε ηλεκτρονικές υπηρεσίες μέσα από την σελίδα [alumni-services.auth.gr](http://alumni-services.auth.gr/)
* να εγγραφούν στη ΔΑΣΤΑ (Δομή απασχόλησης και σταδιοδρομίας) για υποστήριξη στην εύρεση εργασίας μέσα από την σελίδα [dasta.auth.gr](http://dasta.auth.gr/)

ενώ παράλληλα θα είναι δυνατή η αποστολή στοχευμένων μηνυμάτων προς αυτή την ομάδα χρηστών με βάση τις ανάγκες των μονάδων του ΑΠΘ.  
  
Περισσότερες πληροφορίες υπάρχουν στην [σχετική ανακοίνωση](https://www.auth.gr/news/anouncements/20067) του Κέντρου Ηλεκτρονικής Διακυβέρνησης.